《春日宴林亭》
宋代·陈襄

把洒春亭览众芳，水精帘箔逗山光。
孤松冷落千年操，野槿纷山一日香。
绿圃烟深迷蛱蝶，曲池波暖睡鸳鸯。
文园莫惜鹴裘费，买取宜城作醉乡。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。